ירד

יֶרֶד היה השישי מבין עשרת הדורות מאדם עד נח. ירד היה בנו של מהללאל ואביו של חנוך. לפי ספר היובלים, שמו ניתן לו כי בימיו ירדו מלאכי ה' אל הארץ כדי ללמד את בני האדם לעשות משפט.ספר היובלים, פרק 4, פסוק 18

ירד חי 962 שנים, שבע שנים פחות מנכדו, מתושלח, שחי משך הזמן הארוך ביותר במקרא. הוא נולד בשנת ת"ס לבריאת העולם (3301 לפנה"ס) ומת בשנת א'תכ"ב (2339 לפנה"ס).

בנו, חנוך, נולד לו בהיותו בגיל 162, ולאחר מכן נולדו לו בנים ובנות נוספים.

שמה של אשתו לא מוזכר בתנ"ך, אך לפי ספר היובלים הוא נשא את בת-דודתו ברכה בת רצויאל.

קישורים חיצוניים

הערות שוליים

קטגוריה:שושלת שת
קטגוריה:אישים בתנ"ך שהגיעו לגיל 900